Kanalen eies av selskapet İctimai Televiziya və Radio Yayımları Şirkəti som består av et råd på ni medlemmer. Alle medlemmene skal godkjennes av Aserbajdsjans president. En kringkastingssjef velges også av rådet, og sjefen må godkjennes av presidenten. Ordningen og finansieringen har blitt kritisert av ikke-statlige organisasjoner som mener kanalens tette bånd til regjeringen ikke gjør kanalen tilstrekkelig uavhengig og fri.